

**Projektu uzraudzības komisijas sēdes protokols**

Ādažu novadā, 2025. gada 25.februārī  Nr. ĀNP/1-7-5/25/8

**Sēdi vada:** Komisijas priekšsēdētājs: G.Porietis

**Piedalās:** Komisijas locekļi: K.Miķelsone, G.Miglāns, S.Mūze, E.Kāpa

**Nepiedalās:** L.Bernāns, I.Pērkone

**Uzaicināti:** I.Plikgalve

**Protokolē:** I.Krūzmane

**Sēde notiek:** klātienē, Gaujas iela 33a, Ādažos, attālināti MS Teams vidē

**Sēde sākās:** sākās plkst. 11.00 un tika slēgta plkst.11.30

DARBA KĀRTĪBA

1. Par maģistrālās veloceļu infrastruktūras būvniecību Rīga – Carnikava.
2. Par “LIFE\_BauhausingEurope II”sarunu procedūras nerīkošanu.

SANĀKSMES GAITA

|  |
| --- |
| **1. Par maģistrālās veloceļu infrastruktūras būvniecību Rīga – Carnikava** |

(I.Plikgalve)

I.PLIKGALVE informē, ka ir saņemta vēstule no CFLA, kurā norādīts pieejamais projekta realizācijas termiņa pagarinājums, aicinot pašvaldību izvērtēt, vai ir pozīcijas, no kurām būtu iespēja atteikties, lūdzot informēt par turpmākām pašvaldības darbībām, kuras tā plāno veikt, lai nodrošinātu projekta īstenošanu līdz pagarinātā projekta ieviešanas termiņa beigām.

Norāda, ka sagaidāms projekta sadārdzinājums.

G.PORIETIS vērš uzmanību, ka pašvaldība plāno pēc faktisko iepirkuma rezultātu saņemšanas pieņemt lēmumu par turpmākām darbībām, izskatot iespēju slēgt darījumu vai izsludināt iepirkuma procedūru par izbeigtu. Aicina informēt CFLA, ka pašvaldība jau šobrīd paredz, ka papildus pieejami līdzekļi būtu projekta realizācijai būtiski.

KOMISIJA diskutē par nepieciešamību vēstulē CFLA norādīt, ka tāmes pozīcijas ar deputātu akceptu jau ir pārskatītas, kā arī norādīt, ka VAS “Latvijas dzelzceļš” 2024.gada novembrī ir nosūtīta vēstule ar lūgumu pārskatīt izvirzīto nesamērīgo prasību par žoga izstādīšanu gar veloceļa infrastruktūru. Aicina vēstulē norādīt AS “Sadales tīkls” un VAS “Latvijas dzelzceļš” izpildes termiņus.

E.KĀPA norāda, ka termiņa pagarinājums būtiski ietekmēs jaunā iepirkuma izsludināšanas nosacījumus, paredzot finanšu rezerves.

KOMISIJA NOLEMJ: **Uzdot Iepirkumu komisijai veikt nepieciešamās darbības iepirkuma pārtraukšanai, izslēdzot lētāko pretendenta piedāvājumu neatbilstību dēļ, un sludināt jaunu iepirkumu. Uzdot APN precizēt specifikāciju un iepirkuma dokumentācijas tai piekritīgā daļā, sniegt atbildi CFLA par turpmākajām plānotajām darbībām.**

|  |
| --- |
| 1. **Par “LIFE\_BauhausingEurope II” sarunu procedūras nerīkošanu** |

(V.Bulāns)

V.BULĀNS informē, ka ir saņemta vēstule no Metu konkursa pirmās vietas ieguvēja ar atteikumu piedalīties sarunu procedūrā un projektēšanas darbu turpināšanā. Ņemot vērā, ka nākamās godalgotās vietas ieguvušā Metu konkursa dalībnieka piedāvājums ir nesamērīgi dārgāks, izsaka priekšlikumu nerīkot sarunu procedūru, pamatojoties uz Metu konkursa rezultātiem, bet, realizēt projektu vienkāršotā kārtā, sadalot to atsevišķos paskaidrojuma rakstos – būvdarbu, aprīkojuma uzstādīšanas un labiekārtošanas iepirkumos.

KOMISIJA NOLEMJ: **Atbalstīt sarunu procedūras nerīkošanu. Uzdot APN precizēt projekta izpildes nosacījumus ar Vadošo partneri un organizēt Projekta izpildes kārtību nesaistīti ar Iepirkumu komisiju.**

Komisijas priekšsēdētājs G. Porietis

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU